cyanic-selkie/wikianc huggingface dataset:
Wayside
Karakterer
Todd er hovedkarakteren i serien. Han er en utvekslingselev som sliter med å forstå seg på det rare miljøet på Wayside. Hver dag blir han, som straff, sendt tidlig hjem med barnehagebussen av Fru Jewls, ofte for svært dårlige eller absurde grunner, som å svare læreren på ikke-lov-å-svare-læreren-dagen. Til tross for alt tullet han er nødt til å tåle, er han hardtarbeidende og relativt skoleflink. Maurecia er en tøff jente, som er god på rulleskøyter, som hun aldri tar av seg. Hun er hodestups forelska i Todd, og uttrykker dette hovedsakelig ved å slå ham i skulderen. Hun har også et piggsvin, ved navn Fluffy, som kjæledyr. Dana er en nerdete og skoleflink jente, som også er sykelig opptatt av skolen ekstremt sære regler. Hun har aldri kommet for sent til skolen, faktisk kommer hun som oftest tidlig for å gjøre klart klasserommet for Fru Jewls. Myron opptrer ofte som ekstremt irriterende og selv-sentrert, men ikke alltid. Han har veldig lyst til å bli klassens tillitsvalgte, til tross for at dette kun innebærer å skru av og på lysbryteren i klasserommet. Fru Jewls er læreren til Todd og de andre elevene i 30. etasje. Hun idoliserer elevene sine, men opptrer fiendtlig mot Todd. Dette vises mest når hun sender ham hjem med barnehagebussen hver dag, ofte for veldig dårlige grunner. Herr Barnesmekker er skolens eksentriske og meget barnslige rektor. Mange episoder har sideplott der han forsøker noe rart eller dumdristig, som å bli mester i kunstløp-skøyter eller bli løvetemmer. Han bryr seg ikke om elevene og kan ikke navnene deres. Han kaller Myron for andre navn på M (eller Lawrence), og kaller Todd for 344, etter adressen hans. Frøken Mush er skolens kantinedame, som lager svært ekkel mat, men har et godt hjerte, Louis er skolens kule vaktmester, som alle elevene liker. Han er antagelig oppkalt etter forfatteren av bokserien, Louis Sachar.
Medox
Markedsføring
Markedsføringen av Medox har inneholdt påstander om at det kan forebygge og helbrede konkrete sykdommer og styrke immunforsvaret. Produsenten har også vært tydelig på at effekten av Medox er klinisk dokumentert gjennom vitenskapelige studier, og at dette skiller deres produkt fra de fleste andre kosttilskudd. Medox ble utviklet på et tidspunkt hvor det var en utbredt oppfatning at inntak av antioksidanter gjennom kosttilskudd var gunstig for helsen ved å motvirke oksidativt stress, men dette er senere blitt tilbakevist og EU har forbudt påstander om at tilskudd av antioksidanter styrker immunforsvaret.
I 2015 gikk RELIS gjennom dokumentasjonsgrunnlaget for påstandene om at Medox hadde effekt mot revmatiske smerter slik det ble hevdet i markedsføringen. Konklusjonen var da at ingen av studiene som ble fremholdt fra produsentet var egnet til å kunne si noe om effekt av Medox, og at det dermed ikke forelå klinisk dokumentasjon på de helsepåstander som kosttilskuddet ble markedsført med. Også Rune Blomhoff som utførte studien på Medox har uttalt at markedsføringen av kosttilskuddet dras mye lenger enn det er vitenskapelig dekning for. Statens Legemiddelverk har uttalt at helsepåstandene som benyttes i markedsføringen er dårlig dokumenterte.
Nivelles-Baulers
Circuit de Nivelles-Baulers (flamsk: Circuit Nijvel) var en 3,72 km lang racerbane 38 km sør for Brussel i Belgia. Banen ble bygget i 1971, og var to ganger arrangør av Formel 1-løpet Belgias Grand Prix, i 1972 og 1974. Banen ble nedlagt i 1981.
Banen havnet allerede tidlig i sin levetid i økonomiske problemer, og driftsselskapet gikk konkurs i 1974. De klarte imidlertid å finne tilstrekkelig med sponsorer til å arrangere Formel 1-løpet samme år. I 1976 var det igjen Nivelles' tur til å arrangere Belgias Grand Prix, men på grunn av at asfalten var i svært dårlig forfatning ble banen ikke ansett som sikker nok for Formel 1. I 1980 ble banen ansett som for farlig til bilracing, mens motorsykkelløp fortsatte til 1981. Da banens lisens utløp 30. juni 1981 ble banen endelig stengt for godt. Fram til slutten på 1990-tallet ble pitbygningene og banen stående forlatt, men det var mulig å kjøre illegale runder rundt banen. Først på 2000-tallet ble imidlertid baneanlegget revet og er nå en del av et industriområde. Det er imidlertid fremdeles mulig å se spor av banen.
Hugo Aufderbeck
Hugo Aufderbeck (født 23. mars 1909 i Hellefeld i Sauerland i keiserdømmet Tyskland, død 17. januar 1981 i Erfurt i Øst-Tyskland) var en tysk katolsk biskop.
Seriespill i NFL
Seriespill i National Football League (NFL) begynner helgen etter den første mandagen i september (helgen etter Labor Day) og avsluttes i slutten av desember eller begynnelsen av januar. Den består av 256 kamper hvor hvert lag (totalt 32) spillet 16 kamper i løpet av 17 uker. Siden 2012 har NFL-kamper blitt spilt i en av fem tidsluker i løpet av uken. Ukens første kamp er på en torsdag kveld og har avspark klokken 20:20 (ET). De fleste kampene spilles på søndag, hvor de fleste kampene har avspark klokken 13:00 (ET), mens noen starter klokken 16:05 eller 16:25 (ET). Én kamp spilles på søndag kveld hver uke med avspark klokken 20:20 (ET). En kamp har avspark klokken 20:15 (ET på mandag kveld hver uke, med unntak av den første uken i seriespillet som har to kamper på mandag kveld like etter hverandre, samt i den siste uken hvor ingen kamper spilles mandag kveld. I tillegg spilles det av og til kamper på andre dager og klokkeslett, som lørdag ettermiddag eller kveld, eller de tre årlige kampene på Thanksgiving Day. I sesongens siste uke blir alle kampene spilt på søndag.
Siden 2006 har kringkastingskontraktene bestemt hvilke kanaler som sender hvilke kamper. Kampene på søndag ettermiddag sendes enten på CBS eller Fox. CBS har rettighetene for lag i American Football Conference, og FOX har rettighetene for lag i National Football Conference. I kamper hvor lag fra begge conferencene spiller mot hverandre sendes kampen på nettverket som har rettighetene til bortelaget. Tre søndagskamper blir send i hvert lokale TV-marked. Ett av de to nettverkene får en "doubleheader" (to kamper på rad) mens det andre nettverket har rettighetene til den tredje kampen; hvilket nettverk som får to kamper roteres hver uke. Doubleheader-amper sendes klokken 13:00 (ET) og 16:25 (ET). Nettverket med kun én kamp har avspark enten klokken 13:00 (ET) eller 16:05 (ET). I tillegg til kampene på søndag ettermiddag er det tre kamper i beste sendetid hver uke. Kampen på torsdag kveld sendes på NFL Network (fra 2018 sende ti av disse kampene også på Fox). Kampen på søndag kveld sendes av NBC, og kampen på mandag kveld sendes av ESPN.
Hugo Aufderbeck
Prest
Han studerte teologi i Paderborn, Wien og München. Han ble ordinert til prest den 28. mars 1936 av erkebiskop Kaspar Klein i Paderborn. Senere var han blant annet studentprest i Sachsen og leder for sjelesorgen i Magdeburg. Dette var etter andre verdenskrig, og både Sachsen og Magdeburg var i den sovjetiske sone som etterhvert ble til det kommunistiske ettpartidiktaturet Øst-Tyskland.
Biskop
Den plutselige byggingen av Berlinmuren i august 1961 gjorde det klarere enn noensinne at den østlige del av erkebispedømmet Paderborn ikke lenger lot seg administerere fra Paderborn. Man trengte nye ordninger. Den 19. juni 1962 ble han dermed utnevnt til titulærbiskop av Arca og hjelpebiskop i Fulda med tilsyn med den delen av dette bispedømmet som lå i Øst-Tyskland (DDR). Hans område ble kalt Bischöfliches Amt Erfurt-Meiningen, og opptok også i seg de deler av bispedømmet Wurzburgs områder som lå i øst.
Brooke Stratton
Brooke Stratton (født 12. juli 1993) er en australsk friidrettsutøver som konkurrerer i lengdehopp. Hun representerte landet sitt under VM i friidrett 2015 i Beijing, der hun ble slått ut i kvalifiseringen i lengdehopp.
Seriespill i NFL
NFL bruker en algoritme for å avgjøre hvilke lag som spiller mot hverandre hvert år basert på divisjonene og sluttresultatene i dem fra forrige sesong. Den nåværende formelen har vært i bruk siden NFL-sesongen i 2002 som var det siste året NFL har utvidet antallet medlemslag. Lag spiller vanligvis to ganger mot de andre lagene i sin divisjon, en kamp mot alle fire lagene i en annen divisjon i sin conference, en kamp mot ett lag fra de to gjenværende divisjonene i sin conference basert på stillingen fra forrige sesong, og en kamp mot alle fire lagene i en divisjon fra den andre conferencen.
Hugo Aufderbeck
Biskop
Hugo Aufderbeck hadde base i Erfurt. Han ble bispeviet 5. september i 1962.
Brooke Stratton
Brooke Stratton tok 7. plass for Australia i lengdehopp under Sommer-OL 2020 i Tokyo.
Seriespill i NFL
Klokkeslett og dager
Siden 1990 har de fleste seriespillkampene i NFL hatt avspark klokken 13:00 på søndager, eller rundt 16:00 til 16:25 ET, hvor ettermiddagskampene generelt sett er reservert for kamper som spilles steder som bruker Pacific Time eller Mountain Time. Den nåværende TV-kontrakten for NFL gir rettighetene for disse kampene til Fox eller CBS, hvor Fox sender kamper hvor bortelaget er fra NFC og CBS sender kamper hvor bortelaget er fra AFC. Disse søndagskampene sendes alltid også regionalt til de relevante områdene i landet.
Hugo Aufderbeck
Biskop
Hugo Aufderbeck blir regnet som en pioner innen den pastoral omsorg for den katolske minoritet i DDR og en aktiv biskop med et mer offentlig engasjasjement enn de fleste av hans kolleger. Hans hovedmål var å bygge fellesskap og solidaritet i en sosialistisk stat. Til tross for misnøye med det kommunistiske systemet, trodde han ikke på noen forestående politiske og sosiale endringer, og handlet pragmatisk.
Han ble kjent med den fader Joseph Ratzinger - den senere pave Benedikt XVI, mens de begge var i Roma ved Det andre Vatikankonsil. Ratzinger da han var rådgiver for Kölns kardinal Joseph Frings. Henimot avslutningen av konsilet undertegnet biskop Aufderbeck den såkalte Katakombepakten.
Junior-VM i friidrett 1988
Junior-VM i friidrett 1988 ble arrangert i Sudbury i Canada i 1988.
Infrastruktur som tjeneste
Infrastruktur som tjeneste (engelsk: infrastructure as a service, IaaS) er nettbaserte tjenester som tilbyr høynivå programmeringsgrensesnitt (API-er) for dereferere forskjellige lavnivå detaljer i underliggende nettverksinfrastruktur som for eksempel fysiske beregningsressurser, lokasjon, datapartisjonering, skalering, sikkerhet, sikkerhetskopier, og så videre. En hypervisor kjører da de virtuelle maskinene som gjester. Eksempler på hypervisorer som kan brukes kan være Xen, Oracle VirtualBox, Oracle VM, KVM, VMware ESX/ESXi eller Hyper-V. Grupper av hypervisore innenfor det operative skybaserte systemet kan støtte et stort antall virtuelle maskiner, og kan ha muligheten til å skalere tjenester opp og ned i henhold til kundenes varierende krav og behov.
Oversikt
Et alternativ til hypervisorer er Linux-kontainer som kjører på en isolerte partisjoner av en enkelt Linux-kjerne som kjører direkte på den fysiske maskinvaren. Linux sine cgroups og namespaces er den underliggende kjerneeknologien som brukes for å isolere, sikre og håndtere kontainerene. Slik "kontainerisering" gir bedre ytelse enn virtualisering ettersom man slipper overheaden med en hypervisor.
Skyløsninger med IaaS inkluderer ofte ekstra ressurser som som biblioteker av diskbilder til virtuelle maskiner, rå blokklagring, lagring av filer eller objekter, brannmur, lastbalansering, IP addresser, virtuelle lokale nettverk (VLAN) samt andre medfølgende programvarepakker.
Beer-Lamberts lov
Beer-Lamberts lov eller Beer–Lambert–Bouguer lov beskriver matematisk reduksjonen av intensiteten til lys som passerer gjennom et absorberende medium. Reduksjonen avhenger av hvor langt lyset beveger seg inn i mediet samt konsentrasjon av absorberende stoffer. Den danner dermed grunnlaget for moderne fotometri som analytisk metode.
Seriespill i NFL
Klokkeslett og dager
Terminlisten tillater fire andre tidsluker for riksdekkende TV-sending av kamper:
Historie
I de tidligere årene etter hadde ikke NFL en forhåndsbestemt terminliste, og lag spilte mellom 8 og 16 kamper i sesongen, ofte mot uavhengige profesjonelle, college- eller amatørlag. Fra til og med  spilte lagene mellom 11 og 14 kamper i sesongen, avhengig av antallet lag i ligaen. Fra til og med  spilte hvert lag 12 kamper i sesongen. American Football League begynte å spille i 1960 og introduserte en balansert terminliste med 14 kamper per lag utspilt over 15 uker hvor hvert av lagene spilte to ganger mot de andre syv lagene og hadde én bye-uke. Konkurranse fra den nye ligaen tvingte NFL til å utvide og etablere sin egen fjorten uker lange terminliste i.
I 1961 innførte kongressen i USA "Sports Broadcasting Act" etter at en domstol fant at NFLs metode for å forhandle TV-kontrakter brøt antitrustlover. Loven tillater ligaen å selge rettighetene til alle kampene i seriespillet og sluttspillet til nettverkene, men tillater ikke ligaen å konkurrere direkte med high school eller college-kamper. Siden disse vanligvis avholdes på fredager og lørdager kan ikke NFL arrangere kamper på disse dagene før sesongene er over, vanligvis i midten av desember.
Fra til og med  bestod NFL-sesongene av 14 kamper utspilt over 14 uker, utenom i. Sesongen startet vanligvis helgen etter Labor Day, og en sjelden gang to uker etter. Lagene spilte seks eller syv vennskapskamper. I 1966 (og 1960) hadde NFL et ujevnt antall lag, som førte til at man hver uke hadde et lag som ikke spilte en kamp. I endret ligaen terminlisten til 16 kamper og fire vennskapskamper. Fra 1978 til og med 1989 ble de 16 kampene utspilt over 16 uker.
I gjeninnførte NFL en "bye"-uke, som ligaen ikke hadde hatt siden 1966. Hvert lag spilte 16 kamper i løpet av 17 uker. Gjennom sesongen hadde hvert lag en helg fri, og sesongstart ble flyttet til Labor Day-helgen. Ligaen hadde et ujevnt antall lag (31) fra til. I den perioden var det minst ett lag som hadde en bye hver uke. I -sesongen eksperimenterte ligaen med å legge til en andre bye-uke for hvert lag, som resulterte i et 18 uker langt seriespill. Terrorangrepet 11. september i 2001 førte til at ligaen utsatte kampene for den andre uken, som førte til enda en 18 uker lang sesong.
Siden -sesongen har ligaen avholdt NFL Kickoff Game torsdag kveld etter Labor Day, før den første søndagen av NFL-sesongen. Den første av disse kampene, mellom San Francisco 49ers og New York Giants ble avholdt 5. september 2002 for å feire New York City i etterkant av terrorangrepet 11. september året før. Siden 2004 har åpningskampen involvert den regjerende mesteren. Det tidligste en NFL-sesong har startet er 4. september, som var tilfellet i og  siden 1. september var på en mandag, og det seneste en sesong har begynt er 10. september, som var tilfellet i og  da 1. september var en tirsdag.
Nåværende oppskrift
Tabellen viser sluttresultatet etter NFL-sesongen i 2018 og hvordan NFLs oppskrift for terminlister fungerer. Patriots i 2018 (i grønt) avsluttet sesongen på første plass i AFC East. Derfor vil Patriots i 2019 spille to kamper mot alle divisjonsrivalene (i lyseblå), en kamp mot hvert lag i AFC North og NFC East (i gult) og en kamp mot førsteplassene fra forrige sesong i AFC South og AFC West (i oransje). De tretten motstanderne hvert lag møter i løpet av sesongen er bestemt basert på en oppskrift:
Ifølge denne oppskriften garanteres det at hvert lag spiller mot alle de andre lagene i sin egen conference minst en gang hvert tredje år, og spiller mot lagene i den andre conferencen nøyaktig en gang hvert fjerde år. Dette garanterer også relativt like terminlister for hvert lag i en divisjon hver sesong, siden de møter de samme motstanderne eller hverandre i fjorten av de seksten kampene.
Lag kan spille mot et lag i en annen divisjon flere år på rad dersom de ender opp på samme plass i sin divisjon. Colts og Patriots spiller i forskjellige divisjoner i samme conference, men spilte mot hverandre hver sesong mellom 2003 og 2012 da de begge endte opp på samme plass, vanligvis første, i hver sin divisjon hver sesong. Washington Redskins og St. Louis Rams møttes hver sesong mellom 2008 og 2012 fordi de begge endte opp på samme plass, vanligvis fjerde, i hver sin divisjon.
Hjemmelaget for kamper utenfor egen divisjon avgjøres av ligaen med det mål at et lag skal alternere mellom borte- og hjemmekamper i påfølgende år. NFL gjorde noen endringer på roteringen av borte- og hjemmekamper i 2010 for lag som spiller mot NFC West og AFC West etter at flere lag på østkysten (som New England Patriots og New York Jets i ) måtte reise på tvers av landet fire ganger for å spille kamper i San Diego, San Francisco, Oakland og Seattle i samme sesong.
Til tross for at denne oppskriften avgjør motstanderne for alle de 32 lagene pleier ikke NFL å offentliggjøre den ferdigstilte terminlisten med spesifikke datoer og klokkeslett før til våren; NFL trenger flere måneder for å koordinere hele sesongen for blant annet å unngå at lag spiller for mange kamper på rad borte eller hjemme, at motstandere får like lange pauseperioder, og for å forsikre høyest mulige seertall. Siden 2010 har seriespillet blitt avsluttet med en kamp innad divisjonen for å unngå at lag som er på vei til sluttspillet skal kunne spille med reservespillere.
Tidligere oppskrifter
Før (da ligaen utvidet til 32 lag) brukte NFL et lignende opplegg som var tilpasset for antallet lag og divisjoner. Fra 1970 til 1994 og igjen fra 1999 til 2001 hadde ikke ligaen et jevnt antall lag i hver divisjon, så man kunne ikke avgjøre motstanderne for hvert lag på samme måte. At lagene spiller to kamper mot divisjonsrivalene sine har vært en tradisjon siden sammenslåingen av AFL og NFL, kunne ikke alle lagene spille like mange kamper mot lag i andre divisjoner fordi det var ulike antall lag. AFC Central bestod av seks lag mellom 199 og 2001 og tvingte andre lag til å spille ti intradivisjonelle kamper ut av 16. Ligaen har kun vært balansert mellom 1995 og 1998 (seks divisjoner med fem lag i hver divisjon) og siden 2002 (åtte divisjoner med fire lag i hver divisjon). Fra 1978 og frem til 2002 spilte de fleste lagene alltid fire kamper mot lag fra en divisjon i den andre conferencen som roterte årlig (med noen få unntak), men det var ingen roterende plan innen egen conference; dette betydde at man kunne forvente at et lag spilte mot lag i den andre conferencen jevnlig kunne det gå lange perioder før de møtte lag i sin egen conference. Mellom 1970 (da ligaene ble sammenslått) og 2002 (da den nåværende oppskriften ble tatt i bruk) spilte Denver Broncos og Miami Dolphins mot hverandre bare seks ganger, inkludert en periode fra 1976 til 1997 hvor de kun møttes én gang.
Dette er et eksempel på oppskriften som ble brukt for å avgjøre motstanderne for lag som avsluttet sesongen på sisteplass i sin divisjon mellom 1978 og 1994, da ligaen bestod av 28 lag som spilte 16 kamper hver. New England Patriots endte opp på fjerdeplass i AFC East i 1990. Patriots spilte derfor i mot alle sine divisjonsrivaler (i rødt) to ganger, en kamp mot hvert lag i AFC Central (fire lag, i gult), to kamper mot sisteplass i AFC West (i oransje) og en kamp mot sisteplassene i NFC East og NFC Central (i blått).
Dette er et eksempel på oppskriften brukt for å avgjøre et lags motstandere mellom 1995 og 1998, da ligaen bestod av seks divisjoner med fem lag i hver. San Francisco 49ers fullførte på andre plass i NFC West i. 49ers spilte derfor i to kamper mot alle divisjonsrivalene (i rødt), en kamp mot andreplass i NFC East og NFC Central (i oransje), en kamp mot et ekstra lag i NFC East og NFC Central (i blått) og en kamp mot hvert lag i AFC West (i gult) utenom Raiders som endte opp på 4. plass.
Oppskrift i perioden 1995–1998
Da divisjonene ble balansert mellom 1995 og 1998 spilte hvert lag en hjemme- og en borteserie mot divisjonsrivalene (8 kamper), to lag fra hver av de andre divisjonene i sin conference (to lag fra samme plassering og to andre, bestemt basert på hvor de hadde plassert), og fire andre lag fra en roterende divisjonen i den andre conferencen (hvor laget plasserte ved sesongslutt avgjorde hvilket lag de ikke spilte mot, og det laget hadde den "motsatte" plasseringen (1. plass er motsatt v 5.) i sin divisjon). Se et eksempel til høyre.
Oppskrift i perioden 1978–1994
Oppskriften brukt før 1995 var veldig lik, men tilpasset til at ligaen ikke hadde balanserte divisjoner. Lag som da spilte i divisjoner med fem lag og ikke kom i siste plass spilte vanligvis ikke mot et lag som plasserte på 5. plass utenfor sin divisjon, uavhengig om det var intraconference eller ei. Det var en spesiell oppskrift for lag som endte på siste plass i en divisjon med fem lag. I tillegg til sine divisjonskamper spilte lagene på siste plass i forrige sesong mot andre lag som endte på siste plass i sine divisjoner (intraconference-kampen spilles to ganger for å fylle et hull som ellers ville blitt spilt av et tredje lag som fullførte i samme posisjon), i tillegg til alle lagene i divisjonen med fire lag i sin conference. Se et eksempel på dette til høyre. Lagene i divisjoner med fire lag spilte kun seks divisjonskamper, og spilte de gjenværende to kampene mot lagene på 5. plass i sin conference.
Forslag om å utvide seriespill
Det har blitt fremmet forslag om å utvide seriespill til 17 eller 18 kamper per lag. Nåværende kommissær i NFL Roger Goodell har uttrykt et ønske om å utvide til 18 kamper, men et forslag om å utvide sesongen ble i 2011 avslått i forhandlinger mellom eiere og National Football League Players Association. Ett av forslagene for å utvide til 17. eller 18. kamper er at laget spiller minst en kamp i utlandet hvert år En annen idé, fra eieren av Houston Texans Bob McNair, var å flytte tradisjonelle regionale rivaliseringer som for tiden spilles i sesongoppkjøringen (som for eksempel Governor's Cup) til en permanent, årlig plass i NFLs terminliste. NFL Players Association stiller seg negativt til å utvide sesongen, i hovedsak på bakgrunn av flere muligheter for spillere å bli skadet, og å utvide sesongen vil også kreve at dette blir inkludert i den neste tariffavtalen da den som ble underskrevet i 2011 anerkjenner en seriespill med 16 kamper.
Planlagte divisjonsmøter
Tabellen under viser de planlagte møtene mellom divisjoner basert på tre-årige rotasjoner innad conferencene og fire-årige rotasjoner mellom dem som har vært i bruk siden 2002. Hvert år spiller alle fire lagene i divisjonene på toppen én kamp mot de fire lagene i begge divisjonene tildelt dem - en divisjon fra AFC og en fra NFC.
Seriespillkamper utenfor USA
Den første seriespillkampen som ble spilt utenfor USA var i 2005 mellom Arizona Cardinals og San Francisco 49ers i Mexico by, og siden da har flere kamper blitt spilt i utlandet.
I oktober 2006 godkjente lageiere i NFL en plan om å øke antallet internasjonale seriespillkamper til to fra 2007 av og ut 2011. New York Giants og Miami Dolphins spilte i Wembley Stadium i London den 28. oktober 2007. En andre kamp fant sted i Wembley Stadium i London den 26. oktober 2008 da San Diego Chargers møtte "hjemmelaget" New Orleans Saints. New England Patriots spilte "bortekamp" da de slo Tampa Bay Buccaneers 35-7 i London den 25. oktober 2009.
Planen var å på sikt ha to internasjonale kamper i året på en 16-årig rotasjon, som garanterte at hvert lag kom til å spille to kamper i utlandet i løpet av de 16 årene; én gang som bortelag og én gang som hjemmelag. Dette ble droppet da St. Louis Rams, hvis eier Stan Kroenke også eide fotballaget Arsenal, signerte en tre-årig kontrakt om å være hjemmelaget under International Series-kamper i London. Etter at Rams annonserte at de ikke skulle tilbake til England i 2013, ble planen introdusert igjen, og Rams spilte sin neste hjemmekamp i London i 2016.
Senere kunngjorde NFL at Jacksonville Jaguars skulle spille én hjemmekamp per sesong i Wembley frem til og inkludert i 2016, noe som senere ble utvidet til 2020. I sin første kamp tapte de mot San Francisco 49ers. Senere tok Minnesota Vikings imot Pittsburgh Stelers i Wembley. Tre kamper ble annonsert for 2014-sesongen da Jacksonville Jaguars spilte hjemme mot Dallas Cowboys, Atlanta Falcons spilte hjemme mot Detroit Lions, og Oakland Raiders spilte hjemme mot Miami Dolphins. Alle kampene ble spilt i Wembley Stadium.
Buffalo Bills spilte én seriespillkamp hvert år mellom 2008 og 2013 i Toronto, som en del av Bills Toronto Series; to sesongoppkjøringskamper ble også spilt som en del av den samme serien. Lave tilskuertall, misfornøyde tilhengere og dødsfallet til lagets eier Ralph Wilson førte til at serien ble avviklet i 2014.
Konflikter med andre idrettsligaer og organisasjoner
Siden begynnelsen av NFL har noen lag delt stadion med lag som spiller i Major League Baseball hvor baseballaget har en leieavtale som gir dem fordeler. NFL måtte planlegge rundt baseballkampene som spilles i september. I oktober resulterte dette ofte i at noen lag måtte flytte på kamper i siste liten dersom MLB-laget som delte stadion med dem nådde sluttspillet. Noen ganger ble NFL-kampen flyttet til en lørdag eller mandag. Generelt sett ville NFL prøve å arrangere divisjonskamper i oktober slik at det ville være lettere for lag å flytte på hjemmekamper dersom deres stadion var utilgjengelig på grunn av sluttspillkamper i MLB. Det mest ekstreme tilfellet var trolig i 1973 da New York Jets spilte i Shea Stadium og måtte spille sine første seks kamper i sesongen på bortebane fordi New York Mets spilte i World Series.
Etter hvert som flere MLB-lag flyttet inn i dedikerte stadioner på 90- og 2000-tallet ble det et mindre problem. For tiden er det kun én stadion som deles mellom et lag fra NFL og et fra MLB, Oakland-Alameda County Coliseum, hvor både Oakland Raiders og Oakland Athletics spiller. I tillegg er det fire NFL-lag som deler bane med Major League Soccer-lag: New England Patriots deler Gillette Stadium med New England Revolution, Seattle Seahawks deler CenturyLink Field med Seattle Sounders FC, Atlanta Falcons deler Mercedes-Benz Stadium med Atlanta United FC og Los Angeles Chargers deler StubHub Center med LA Galaxy. Der er derimot noen NFL- og MLB-stadioner som deler parkeringsplass, så NFL prøver fremdeles å planlegge for bortekamper dersom MLB tar i bruk en disse. Følgende NFL-lag spiller i nærheten av MLB-stadioner:
Selv om lag i NFL og MLB spiller i stadioner i Cleveland, Denver og Minneapolis deler de ikke parkeringsplasser i de byene. Det er derfor mulig for Browns, Broncos og Vikings å spille hjemmekamper på samme dag som Indians, Rockies og Twins spiller hjemmekamper.
I måtte Baltimore Ravens, som da hadde vunnet Super Bowl XLVII, begynne sesongen sin med en bortekamp fordi Baltimore Orioles hadde en hjemmekamp på samme dag som NFL Kickoff Game, og MLB ville ikke bytte dato eller stadion. MLB slipper vanligvis sin terminliste for neste sesong før den forrige sesongen er over, så NFL blir nødt til å tilpasse seg til den. MLS slipper sin terminliste i god tid før NFL slipper sin. Seattle Seahawks, etter at de vant Super Bowl XLVIII, unngikk en slik konflikt i da MLB-laget Seattle Mariners spilte bortekamp. Seattle Sounders FC spilte også bortekamp i åpningsuken for NFL-sesongen 2014. Buffalo Bills spilte en kamp i året i Rogers Center, hvor Toronto Blue Jays også spiller, men dette var kun et problem i sesongoppkjøringskamper da alle seriespillkamper i NFL blir lagt til etter MLB World Series.
NFL-lag har også delt stadion med college footballag i NCAA, og noen av NCAA sine bowls, enten permanent eller midlertidig, men på grunn av Sports Broadcasting Act of 1961 har ikke NFL lov å legge kamper til samme dato som college footballkamper.
Arbeidskonflikter
Sesongen i og  ble forkortet på grunn av arbeidskonflikter. streiken i 1982 varte i 57 dager, og uke 3 til og med 10 ble kansellert, men en ekstra uke ble lagt til og sesongen endte med totalt 9 kamper per lag. Sluttspillet det året ble bestemt basert på tabellresultatene i hver conference. Streiken i 1987 og den påfølgende arbeidsstengningen varte i 24 dager, men påvirket kun én uke av terminlisten. Uke 4 til og med 6 ble spilt med erstatningsspillere som ikke var fagorganiserte. Resten av sesongen ble spilt som vanlig, og endte med 15 kamper per lag.
Dersom 2011-sesongen hadde blitt påvirket av pågående arbeidskonflikter hadde NFL arrangert terminlisten så det skulle være enklere å kansellere og utsette kamper. I tillegg til krisetilfellet med en åtte kamper lang sesong som begynte sent i november, hadde NFL arrangert sesongplanen slik at uke 2 og 4 hadde ingen divisjonskamper, uke 17 hadde bare divisjonskamper, og alle kampene i uke 3 kunne flyttes til hvert lags bye-uke. Ligaen hadde også en plan dersom de måtte flytte Super Bowl XLVI en uke, som hadde tillatt en 13 kamper lang sesong med fem divisjonskamper per lag som kunne begynne så sent som 16. oktober.
Naturkatastrofer
Miami Dolphins har vært involvert i et flertall kamper som har blitt flyttet til andre klokkeslett og datoer. Blant annet i 1992 mot New England Patriots (Orkanen Andrew), 2004 mot Tennessee Titans (Orkanen Ivan) og Pittsburgh Steelers (Orkanen Jeanne), 2005 mot Kansas City Chiefs (Orkanen Wilma), 2017 mot Tampa Bay Buccaneers (Orkanen Irma) med flere. I desember 2010 måtte en kamp mellom Minnesota Vikings og Philadelphia Eagles som egentlig skulle spilles på søndag 26. desember, men hadde blitt flyttet til søndag kveld av NBC, bli utsatt til tirsdag 28. desember på grunn av en kraftig noreaster. I uke 12 av 2014-sesongen måtte Buffalo mot Jets flyttes til Detroit (og fra søndag til mandag) på grunn av tungt snøfall i vestlige New York uken før.
Alina Rotaru-Kottmann
Alina Rotaru-Kottmann (født 5. juni 1993) er en rumensk friidrettsutøver som konkurrerer i lengdehopp. Hun representerte landet sitt under VM i friidrett 2015 i Beijing, der hun ble slått ut i kvalifiseringen i lengdehopp.
Seriespill i NFL
Andre store hendelser
American Football League, forløperen til American Football Conference utsatte uke 12 av 1963-sesongen på grunn av attentatet mot John F. Kennedy fredag 22. november. AFL tok igjen kampene ved å legge til en 15. uke for sesongen. Den eldre og mer etablerte National Football League spilte kampene som planlagt på søndag 24. november 1963.
Uke 2 av -sesongen ble utsatt på grunn av terrorangrepet 11. september. Ved slutten av den 17 uker lange sesongen ble kampene fra uke 2 spilt ut søndag 6. januar og mandag 7. januar 2002. Sluttspillet ble flyttet tilbake en uke, inkludert Super Bowl XXXVI, for å gjøre opp for mangelen på en bye-uke før kampen.
Beer-Lamberts lov
Basert på egne observasjoner ble loven oppdaget allerede på første halvdel av 1700-tallet av Pierre Bouguer. Han formulerte den ved å si at den relative reduksjonen av lysintensiteten over en kort strekning er konstant og proporsjonal med lengden av denne.
Den nåværende, matematiske formen av loven ble funnet av Johann Heinrich Lambert noen tiår senere. Han viste at en slik lovmessighet tilsvarer at intensiteten avtar på en måte som kan matematisk beskrives ved eksponensialfunksjonen, det vil si
Her er x den tilbakelagte veilengde og κ er absorpsjonskoeffisienten.
Den samme loven gjelder også for andre typer stråling som røntgenstråling og radioaktiv stråling. Absorpsjonskoeffisienten vil da være proporsjonal med det totale spredningstverrsnittet som denne strålingen har i dens vekselvirkning med atomene i materialet.
Matematisk utledning
Når lys går gjennom et gjennomsiktig materiale som luft eller en klar væske, vil det langsom avta i intensitet desto lenger det har beveget seg. For å beskrive denne prosessen, tenkte Pierre Bouguer at hele den tilbakelagte veistrekningen kunne deles opp i mindre deler med samme lengde. Han kom da frem til at tapet av intensitet ikke var like stort gjennom hver slik delstrekning. Det ville ført til at hele reduksjonen var gitt ved en aritmetisk rekke. Derimot konkluderte han at det resulterende tapet måtte være gitt ved en geometrisk rekke da hver del reduserte den innkommende intensiteten med den samme, numeriske faktoren. Det betydde at sammenhengen mellom tilbakelagt veilengde og intensitet måtte være logaritmisk.
Matematisk kan man derfor si at antall delstrekninger N er gitt ved logaritmen til intensiteten som går gjennom, når denne beregnes med faktoren k som grunntall. Dette er resultatet til Bouguer.
Eksponensiell reduksjon
I stedet for å si at N varierer logaritmisk med intensiteten, kan man alternativt si at intensiteten avtar eksponensielt med tilbakelagt veilengde da k < 1. Dette er i motsetning til eksponensiell økning som ville tilsvare at k > 1. Hvis hver delstrekning har en liten lengde Δx, vil reduksjonen av intensiteten være gitt ved faktoren
Deler man nå hele strekningen med lengde x opp i N slike mindre biter, vil Δx = x/N. Dermed kan man skrive
Når N blir et veldig stort tall, kan man da benytte definisjonen
av Eulers tall til å skrive den avtagende intensiteten som
Dette er den moderne utgaven av lovmessigheten til Bouguer, Lambert og Beer.
Alternativt kan den finnes ved å benytte at lengden Δx blir infinitesemal liten i grensen N → ∞ og blir et differensial dx. Tilsvarende vil intensiteten reduseres ved den infinitesemale størrelsen ved å tilbakelegge denne korte veilengden. Dermed fremkommer den enkle differensialligningen
Dens løsning er gitt ved eksponensialfunksjonen i overensstemmelse med resultatet som allerede er funnet.
Julija Pidluzjnaja
Julija Vitaljevna Pidluzjnaja (russisk: ; født 1. oktober 1988) er en russisk friidrettsutøver som konkurrerer i lengdehopp. Hun representerte landet sitt under VM i friidrett 2015 i Beijing, der hun ble slått ut i kvalifiseringen i lengdehopp.
Belarus under Paralympiske sommerleker 2000
Belarus deltok under Paralympiske sommerleker 2000 i Sydney. Dette var andre gang landet deltok som selvstendig nasjon under sommerlekene.
Junior-VM i friidrett 1990
Junior-VM i friidrett 1990 ble arrangert i Plovdiv i Bulgaria i 1990.
NM i svømming innendørs 1970
NM i svømming innendørs 1970 ble arrangert i Bergen 14.-15. mars 1970.
Krystyna Hrysjutyna
Krystyna Hrysjutyna (født 21. mars 1992) er en ukrainsk friidrettsutøver som konkurrerer i lengdehopp. Hun representerte landet sitt under VM i friidrett 2015 i Beijing, der hun ble slått ut i kvalifiseringen i lengdehopp.
Hans Tronner
Hans Tronner (født 25. juni 1883, død 7. oktober 1951) var en østerriksk friidrettsutøver.
Han representerte Østerrike under Sommer-OL 1912 i Stockholm, der han ble nummer 5 i diskoskast.
Vun Van
Vun Van (født 7. februar 1986) er en kambodsjansk handikappfriidrettsutøver som konkurrerer innen rullestolracing i klassen T54.
Bakgrunn
Vun Vans handicap skyldes at han fikk polio som 3-åring. Han begynte med para-friidrett i 2006.
Idrettskarriere
Han deltok ved Asian Para Games 2014, men ble slått ut i innledningsheatet på 100 og 400 meter i klassen T54. På 800 meter ble han diskvalifisert.
Ved ASEAN Para Games 2015 fikk han bronse på 100 meter. På 200 meter ble han diskvalifisert fordi han kjørte utenfor sin bane, og på 400 meter kom han på 5.-plass, med tiden 51,20.
Han deltar på 100 meter ved Paralympiske sommerleker 2016 i Rio de Janeiro. Han er landets eneste deltaker ved disse lekene i 2016, og var landets flaggbærer ved åpningsseremonien.
Arlie Mucks
Arlie Mucks (født 10. desember 1891, død juli 1967) var en amerikansk friidrettsutøver.
Han representerte USA under Sommer-OL 1912 i Stockholm, der han ble nummer 6 i diskoskast.
Astrid S. de Wijn
Astrid Silvia de Wijn (født 1979) er en nederlandsk forsker. Hun er ansatt som professor i faggruppen for materialer ved Institutt for maskinteknikk og produksjon ved Norges teknisk-naturvitenskapelige universitet (NTNU), med tribologi og overflateteknikk som spesialfelt.
Utdannelse og karriere
Wijn har sin utdannelse fra Universitetet i Utrecht, der hun tok en mastergrad i teoretisk fysikk i 2000 og i matematikk i 2001. I 2004 fikk hun graden ph.d. med avhandlingen Chaos in systems with many degrees of freedom. I 2015 ble hun tilkjent docent-kompetanse ved Stockholms universitet.
I 2016 ble hun ansatt som førsteamanuensis ved Institutt for maskinteknikk og produksjon ved Norges teknisk-naturvitenskapelige universitet (NTNU), og i 2021 ble hun professor ved samme institutt.
Siden 2017 har hun vært en av de fremragende kvinnelige forskerne og ekspertene i AcademiaNet. Hun ble nominert av det svenske Vetenskapsrådet.
I 2017–2021 var Wijn utvalgt som en av 26 deltagere i NTNUs Stjerneprogram for denne perioden.
Hun er fast medlem av fagredaksjonen for fysikk i SciPost Physics, et såkalt «diamond open access»-tidsskrift. «Diamond access» innebærer at forfattere ikke betaler for å publisere i tidsskriftet.
Alvar
Alvar eller alvarmark er en type biotop, et biologisk miljø i et slettelandskep på fjell av kalkstein med tynt jordlag. Marka er ofte oversvømt på våren, og midtsommer er det gjerne tørke, og dette setter sitt preg på vegetasjon og dyreliv. Lav og mose er vanlig, mens det er sparsomt med trær og busker. Alvar-landskap forekommer i Nord-Europa på begge sider av Østersjøen og rundt de store sjøene i Nord-Amerika.
Begrepet Alvar
Begrepet "alvar" har referanse til denne type biotoper i Skandinavia. Det største alvaret i Europa ligger på den svenske øya Öland og kalles Stora alvaret. Her har jordsmonnet de fleste steder svært begrenset tykkelse, bare 0.5 til 2.0 centimeter. I stor grad ligger kalksteinfjellet helt bart. Alvar-landskapet på Öland er vernet som UNESCO Verdensarv.
Det er andre, mer lokale navn, for tilsvarende landformer. På engelsk brukes for eksempel pavement barren, selv om dette begrepet også er brukt for tilsvarende landformer basert på sandstein. I Storbritannia kalles slike landformer limestone pavement og tynt dekket kalkstein er kjent som calcareous grassland.
Økosystemet
Det primære i alvar-landskapet er det tynne jordlaget. Flom og tørke er viktige begrensende faktorer som forhindrer mange arter fra å vokse, mens brann og beiting ofte er medvirkende faktorer. På begge sider av Østersjøen brukes alvar-landskapet ofte til beiteområder, mens i Nord-Amerika kan hyppige branner hindre utbredelse av skog. Alvar-landskapet kan inndeles i ulike type lokaliteter bl.a. etter jorddybde. Mer krevende arter etablerer seg der jorda er dypere, mens andre fordrives til mindre produktive områder. Sprekker i kalksteinen gir helt spesielle habitater som er beskyttet mot beitedyr, og her kan det etableres vokseområder for sjeldne bregner som Pellaea atropurpurea.
Alvar-landskap utgjør en liten andel av Jordens landbaserte økosystemer. I alt er det bare om lag 112 km2 i Great Lakes-bassenget, og mange av disse er sterkt påvirket av landbruk og annen menneskelig virksomhet. Mer enn halvparten av alt gjenværende alvar-areal er i Ontario. Det finnes mindre områder i New York, Michigan, Ohio, Wisconsin og Quebec.
Södra Bankohuset
Södra Bankohuset, også kalt Gamla riksbanken er en bygning i Stockholm som ligger på Järntorget i kvartalet Pluto som strekker seg fram til Skeppsbron. Huset ble bygd i 1675–1682 for Riksbanken, som da het Riksens Ständers Bank. Det var en av Nord-Europas første bygninger som kun var beregnet for bankvirksomhet. Riksbanken hadde sin virksomhet her til 1905 og flyttet da til Helgeandsholmen (nåværende Riksdagshuset). Bygningen er fra 1935 et statlig byggnadsminne.
Historikk
Arkitekten bak bygningen var Nicodemus Tessin d.e.. Ansvarlig for påbygningen som ble gjort i 1694–1712, da den indre gårdsplassen tilkom, var sønnen Nicodemus Tessin d.y. sammen med bybyggmesteren Hans Buchegger. Ytterligere en påbygning ble gjennomført i 1737 ved arkitekt Carl Hårleman, noe som innebærer at samtlige arkitekter til slottsbygget i Stockholm også arbeidet med Södra Bankohuset.
Husets fasade mot Järntorget gjenspeiler en tydelig tilpasning til 1600-tallets romerska palasstil med tre hovedetasjer samt en inntrukket og en øvre attikaetasje. Mot murens slette puss avtegnes et horisontalt listverk. Yttertaket er utformet som et seteritak og kledd med kobberplater. Carl Hårlemans tilbygg mot Skeppsbron fra 1733–1737 tilknytter seg helt til den eldre bygningens formspråk.
På fortauet utenfor (mot Järntorget) huset står en statue av Evert Taube. Hans stamkro Den gyldene freden på Österlånggatan 51, ligger bare et steinkast herfra.
Raw Air 2020
Raw Air 2020 ble arrangert i Norge fra 7. til 11. mars 2020.
Södra Bankohuset
Ombyggingen 2003–2004
På grunn av at bygningen trengte en forsterkning av fundamenteringen, ble det i årene 2003–2004 gjennomført en større ombygging som ikke bare rettet opp huset synkende fundament, men også medførte en forsiktig renovering. Hensikten var å skape mer effektive lokaler, bedre ventilasjon og bytte elinstallasjoner. Samtlige overflater ble også reparert. I forbindelse med renoveringen ble verdifulle gustavianske tapeter og malerier stjålet fra møtesalen. Tyvegodset ble i stor grad gjenfunnet samme dag, og tapetene kunne gjenoppsettes på sin plass. Fra mai 2005 er Statens fastighetsverks hovedkontor tilbake i Södra Bankohuset.
Raw Air 2020
På grunn av koronaviruspandemien i 2019–2020 ble rennene i Oslo og kvalifiseringene i Trondheim arrangert uten tilskuere. Det siste rennet for kvinner og de fire siste rennene for menn ble avlyst 12. mars.
Rezsõ Újlaki
Rezsõ Újlaki (født 13. januar 1892, død 5. januar 1927) var en ungarsk friidrettsutøver.
Han representerte Ungarn under Sommer-OL 1912 i Stockholm, der han ble nummer 9 i diskoskast.
Analyse av sosiale nettverk
Analyse av sosiale nettverk (fra engelsk: Social network analysis, SNA) er en betegnelse på en metode for å analysere sosiale nettverk. Metoden blir brukt til å forklare sosiale relasjoner med begreper fra nettverksteori, noder (som representerer nettverkets individuelle aktører) og bånd/knuter (som representerer relasjonene mellom individene, deriblant vennskap, slektskap, posisjon i en organisasjon eller seksuelle forhold).
Disse nettverkene kan presenteres i form av diagram, der nodene vises som punkter og bånd vises som linjer.
I 1954 ble begrepet benyttet av J. A. Barnes, og slik analyse har fått utvidet bruk gjennom virksomheten til S.D. Berkowitz, Stephen Borgatti, Ronald Burt, Kathleen Carley, Martin Everett, Katherine Faust, Linton Freeman, Mark Granovetter, David Knoke, David Krackhardt, Peter Marsden, Nicholas Mullins, Anatol Rapoport, Stanley Wasserman, Barry Wellman, Douglas R. White, and Harrison White.
Emil Muller
Emil Muller (født 19. februar 1891, død 25. februar 1958) var en amerikansk friidrettsutøver.
Trondheim Balldans
Trondheim Balldans er en dansegruppe hjemmehørende i Trondheim. De framfører selskapsdans som har vart brukt av byens borgerskap under 1600- 1700- og 1800-tallet (også kalt stildans).
Emil Muller
Han representerte USA under Sommer-OL 1912 i Stockholm, der han ble nummer 12 i diskoskast.
Trondheim Balldans
Gruppen ble etablert i 2007 og har som målsetting dels å utøve dansen for egen del, dels å spre kjennskap til dansen i sin kontekst gjennom forestillinger. Trondheim Balldans består av 14 dansere og en pianist. I sine forestillinger blander de vanligvis dansing med å fortelle om dansehistorie, drakthistorie og lokalhistorie. Antrekkene er laget med utgangspunkt i dels 1600-talsdrakt, dels i de ulike stilretningene på 1800-tallet.
Repertoar
Danserepertoaret består fremst av formasjonsdanser som for eksempel rekkedanser og kvadriljer. For å få et lokalt tilsnitt har en valgt å bruke dansebeskrivelser og musikk fra manuskripter på Gunnerusbiblioteket og Statsarkivet i Trondheim.
Károly Kobulszky
Károly Kobulszky (født 28. september 1887, død 31. desember 1970) var en ungarsk friidrettsutøver.
Han representerte Ungarn under Sommer-OL 1912 i Stockholm, der han ble nummer 19 i diskoskast.
Stack Overflow
Stack Overflow er en spørsmål-og-svar-nettside for profesjonelle programmerere og entustiaster. Det er flaggskipssiden til Stack Exchange-nettverket, opprettet i 2008 av Jeff Atwood og Joel Spolsky. På nettsiden finner man spørsmål og svar om mange temaer innen programmering. Den ble opprettet som et åpnere alternativ enn andre liknende sider som Experts-Exchange. Stack Overflow ble solgt til Prosus, et nederlandsk forbrukerkonglomerat, 2. juni 2021 for 1,8 milliarder dollar.
Peter Mathias Bugge
Peter Mathias Bugge (født i Valle i Sør-Audnedal 22. september 1803, død i Orkdal 18. juni 1890) var en norsk sakfører som var lensmann i Tynset 1836–42, ordfører i Elverum 1851-1855, og fogd i Orkedalen fogderi 1858–1888.
Faren Amund Bugge var losoldermann. Peter tok eksamen i 1825, arbeidet hos advokat Lasson og ved Stortinget inntil han i 1831 ble fullmektig for sorenskriveren i Østerdalen. Fra 1843 var han underrettsprokurator i Hedmark, og utviklet en advokatpraksis i Elverum. I Elverum eide han gården Helset fra 1845 til han i 1860 solgte den til staten til bruk som fogdebolig.
Stack Overflow
Nettsiden fungerer som en plattform for at brukere kan stille og besvare spørsmål, og, gjennom medlemskap og aktiv bruk, stemme opp og ned spørsmål og svar på en måte som er nokså lik Reddit og redigere spørsmål og svar på en måte som er lik wikier. Brukere kan tjene omdømmepoeng ("Reputation Points") og «badges», det vil si merker. For eksempel får en person 10 omdømmepoeng når spørsmålet eller svaret deres blir stemt på, og kan få merker for bidrag det blir satt pris på, noe som representerer en «spillifisering» av den tradisjonelle spørsmål-og-svar-nettsiden. Brukere får nye privilegier ved økt omdømme, som muligheten til å stemme, kommentere, eller til og med redigere andres innspill.
I mars 2021 hadde Stack Overflow over 14 millioner registrerte brukere, og mottatt over 21 millioner spørsmål og 31 millioner svar. Basert på taggene som blir lagt til spørsmål var de åtte mest diskuterte temaene JavaScript, Java, C#, PHP, Android, Python, jQuery, og HTML.
Belarus under Paralympiske sommerleker 2004
Belarus deltok under Paralympiske sommerleker 2004 i Athen. Dette var tredje gang landet deltok som selvstendig nasjon under sommerlekene.
Junior-VM i friidrett 1992
Junior-VM i friidrett 1992 ble arrangert i Seoul i Sør-Korea i 1992.
Rue Montmartre
Rue Montmartre er en gammel gate i 1. arrondissement og 2. arrondissement i Paris. Dens forlengelser nordover er boulevard Montmartre og så rue du Faubourg-Montmartre.
Rue Montmartre er distinkt fra høyden Montmartre, men er del av den rute man fulgte fra det gamle Paris og ut dit.
I 1817 begynte rue Montmartre fra place de la Pointe Saint-Eustache og rue Trainée og sluttet ved 1-2 boulevard Montmartre og 31 boulevard Poissonnière.
Skaun Historielag
Skaun Historielag er en interesseorganisasjon i Skaun kommune i Trøndelag stiftet den 19. oktober 1983.
Lagets formål er å vekke historisk interesse, øke og spre kunnskap om fortida, verne om materielle kulturminner og ta vare på muntlige tradisjoner om liv og arbeid i eldre tid.